Zapis srečanja s SS Občine Sevnica in JZ KŠTM Sevnica	 za organizacijo turizma v sklopu oblikovanja dokumenta »Strategija razvoja turizma Občine Sevnica za obdobje 2019 – 2024«, Sevnica, Trški dvorec, 6. 3. 2018

	Datum
	6. 3. 2018, 13h -15h

	Lokacija
	Trški dvorec, Sevnica

	Prisotni
	Občina Sevnica: Vlasta Kuzmički, Tanja Žibert, Marko Jesih, Aleš Stegenšek
KŠTM: Mojca Pernovšek, Matej Imperl, Iztok Felicijan, Rok Petančič, Zdravko Remar
FT UM: doc. dr. Tanja Lešnik Štuhec, asist. Nejc Pozvek 
(Priloga 1)

	Tema
	Srečanje Strokovne skupine za organizacijo turizma v občini Sevnica 

	Dnevni red
	1. Pozdrav naročnika
2. Tehnična predstavitev projektnih aktivnosti
3. Vizija organiziranosti turizma
4. Časovnica
5. Razno

	Ad1
	Pozdrav Vlaste Kuzmički in predstavitev sodelovanja v projektu.

	Ad2
	Tehnična predstavitev projekta in delavnice (Priloga 2) 
Tanja Lešnik Štuhec (FT) predstavi aktivnosti projekta. Predstavi aktivnosti Projektne skupine (PS), Delovne skupine (DS) in Specializiranih skupin (SS), s katerimi se bodo izvajale delavnice. 
Prebivalcem občine Sevnica je na razpolago spletni anketni vprašalnik s katerim preverjamo mnenje o turizmu v območju. Trenutni rezultati kažejo njihovo pripravljenost za razmišljanje o turizmu in sodelovanju pri aktivnostih.
V aprilu bo z direktno e-pošto turističnim in s turizmom povezanim deležnikom poslan obrazec za projektne predloge (Priloga 3), s katerim bomo prepoznali njihove prihodnje aktivnosti na področju turizma in z njim povezanimi dejavnostmi.
Za prepoznane skupine ponudnikov, ki bodo pokazali pripravljenost za sodelovanje, bodo oblikovani strokovno nastavljeni anketni vprašalniki (npr. za gostince, kmetije, društva), ki bodo ciljano nagovarjali k predstavitvi obstoječe in prihodnje ponudbe le-teh.
V maju bodo izvedeni intervjuji z izbranimi deležniki občine Sevnica.
Vse te ugotovitve bodo osnova za posnetek stanja, vizijo in strateške cilje ter ukrepe z aktivnostmi razvoja in trženja turizma v Sevnici v obdobju 2019-2024.    
Uskladiti bo potrebno strategijo občine Sevnica s Strategijo Posavja, v oblikovanje katere je prav tako vključena FT UM.
Razgovor teče v smeri nadgradnje organiziranosti turizma v občini Sevnica.

	Ad3
	Vizija organiziranosti turizma
Zavedamo se, da je turizem v občini Sevnica organiziran v sklopu JZ KŠTM in tržen ter prodajan v sklopu TA Doživljaj.
Stremimo k nadgradnji KŠTM v smeri vzpostavitve delovnih skupin z deležniki občine Sevnica, kar bi dolgoročno pripeljalo do vzpostavitve DMO Sevnica s štirimi centri, in sicer: Center kakovosti, Center trženja, Center doživetij in Center za raziskave in razvoj, kakor je tudi predlagana idejna zasnova FT UM RRA Posavje za strategijo upravljanja turizma v Posavju.
Zaposleni na KŠTM bi v začetni fazi vodili strokovne delovne skupine (DS za kakovost, DS za trženje, DS za doživetja, DS za raziskave in razvoj) in koordinirali aktivnosti s člani zasebnega, javnega in civilnega sektorja ter tako udejanjali strateške cilje dokumenta »Strategija razvoja turizma Občine Sevnica za obdobje 2019 – 2024«.
V ta namen je v prihodnje potrebno okrepiti kadrovsko zasedbo področja turizem, saj so obstoječi zaposleni že zelo zasedeni. Vodje naj do tematike, ki jo pokrivajo v DS, gojijo naklonjenost, saj bodo le tako motivirani za dodatne aktivnosti.
Predlaga se, da se v začetni fazi prerazporedi delovne obveznosti vodij posameznih delovnih skupin, da bodo imeli čas za povezovanje članov in usklajevanje aktivnosti.  

	Ad3
	Časovnica (Priloga 4)
Iz časovnice je razvidno, da smo za:
· strokovne delavnice s specializiranimi skupinami za razvoj treh tematskih konceptov (TK), in sicer TK1 - Gastronomija, TK2 – Pohodništvo/Kolesarstvo, TK3 – Doživetja podeželja, 
· strokovne delavnice s Kmetijskimi gospodarstvi (KG) z dopolnilno dejavnostjo predelave živil,
· za evalvacijo poslovanja JZ KŠTM in TA Doživljaj in 
· izvajanje intervjujev,
ob prvotnih terminih (PS), dodali pet novih datumov (rdeče). 
Predlog izvajanja aktivnosti je potreben usklajevanja – glej časovnico.
Vabila na delavnice s specializiranimi skupinami bodo poslana na dokumentu z logotipom FTUM in Občine Sevnica. Tudi besedilo vabila bo oblikovano iz strani obeh omenjenih subjektov.

	Ad4
	Razno
Razprava o nadaljnjih aktivnostih.

	Priloge zapisniku
	Priloga 1 – Lista prisotnih
Priloga 2 – Predstavitev 6.3.2018
Priloga 3 – Obrazec za projektne predloge 
Priloga 4 – Časovnica



Zapisala: doc. dr. Tanja Lešnik Štuhec
Pregledali in dopolnili: asist. Nejc Pozvek

